
25-TA-1893: Noteikumu projekts (Grozījumi)
Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (01.01.2025.)

	Izsludināšana: 26.02.2026. 08:40

	1.
	Noteikumu (grozījumu) projekts
2. Šo noteikumu 1.2., 1.3., 1.4., 1.6., 1.7. un 1.8. apakšpunkts stājas spēkā 2026. gada 1. aprīlī. 
	Priekšlikums (TM - 03.03.2026.)
Ņemot vērā projektā veiktās izmaiņas (projekts papildināts ar jauniem apakšpunktiem), aicinām precizēt projekta 2. punktā ietvertās atsauces uz projekta apakšpunktiem, kuriem jāstājas spēkā 2026. gada 1. aprīlī.
Piedāvātā redakcija
-
	Ņemts vērā
Precizēts Noteikumu projekta 2. punkts. 
	Noteikumu (grozījumu) projekts
-

	Izsludināšana: 19.12.2025. 11:45

	2.
	Noteikumu (grozījumu) projekts
2. Šo noteikumu 1.2., 1.3., 1.4., 1.6., 1.7. un 1.8. apakšpunkts stājas spēkā 2026. gada 1. martā.
	Iebildums (TM - 08.01.2026.)
Lūdzam pamatot Ministru kabineta noteikumu projekta "Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"" (turpmāk – projekts) sākotnējās ietekmes novērtējuma ziņojumā (anotācijā), kāpēc projekta 2. punktā ir paredzēts, ka projekta 1.2., 1.3., 1.4., 1.6., 1.7. un 1.8. apakšpunkts stājas spēkā 2026. gada 1. martā. Ja minētais spēkā stāšanās termiņš ir noteikts, ievērojot likumprojekta "Grozījumi Bezdarbnieku un darba meklētāju atbalsta likumā" (Nr. 1010/Lp14) (turpmāk – likumprojekts) spēkā stāšanās termiņu, vēršam uzmanību uz to, ka Saeimā 2. lasījumā pieņemtajā likumprojekta redakcijā ir paredzēts, ka likumprojekts stājas spēkā 2026. gada 1. janvārī. Savukārt Labklājības ministrijas parlamentārā sekretāra iesniegtajos priekšlikumos likumprojektam uz 3. lasījumu ir paredzēts, ka likumprojekts stāsies spēkā 2026. gada 1. aprīlī. Projekta 1.2., 1.3., 1.4., 1.6., 1.7. un 1.8. apakšpunkts nevar stāties spēkā pirms likumprojekta, tādējādi projekta 2. punktā paredzētais spēkā stāšanās termiņš ir saskaņojams ar likumprojekta spēkā stāšanās termiņu vai arī projekts virzāms pēc likumprojekta spēkā stāšanās.
Piedāvātā redakcija
-
	Ņemts vērā
Likums "Grozījumi Bezdarbnieku un darba meklētāju atbalsta likumā" stājas spēkā 2026. gada 1. aprīlī, attiecīgi ir precizēts Noteikumu projekta 2. punkts.
	Noteikumu (grozījumu) projekts
-

	3.
	Noteikumu konsolidētā versija
 Izdoti saskaņā ar Bezdarbnieku un darba meklētāju atbalsta likuma 4. panta trīspadsmito daļu un Valsts informāciju sistēmu likuma  5. panta 1.2 daļu
	Iebildums (TM - 08.01.2026.)
Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts paredz, ka noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ņemot vērā to, ka projekta 1.1. apakšpunkts paredz papildināt Ministru kabineta 2017. gada 28. marta noteikumu Nr. 172 "Bezdarbnieku uzskaites un reģistrēto vakanču informācijas sistēmas noteikumi" (turpmāk – Noteikumi) izdošanas tiesisko pamatu ar atsauci uz Valsts informāciju sistēmu likuma 5. panta 1.2 daļu, nepieciešams veikt attiecīgu grozījumu Noteikumu 1. punktā. Ievērojot minēto, lūdzam ar attiecīgu grozījumu papildināt projektu.
Piedāvātā redakcija
-
	Ņemts vērā
Papildināts Noteikumu 1. punkts.
	Noteikumu konsolidētā versija
 Izdoti saskaņā ar Bezdarbnieku un darba meklētāju atbalsta likuma 4. panta trīspadsmito daļu un Valsts informāciju sistēmu likuma  5. panta 1.2 daļu

	4.
	Anotācija (ex-ante)
1. Tiesību akta projekta izstrādes nepieciešamība
	Priekšlikums (VARAM - 09.01.2026.)
Šobrīd Bezdarbnieku uzskaites un reģistrēto vakanču informācijas sistēma ir reģistrēta Valsts informācijas resursu, sistēmu un sadarbspējas informācijas sistēmā (VIRSIS) kā programmatūra. Ņemot vērā, ka būtiski ir aprakstīt arī informācijas sistēmā uzturēto informācijas resursu, lūdzu, atbilstoši 2024. gada 6. februāra Ministru kabineta noteikumu Nr. 89 "Valsts informācijas resursu, sistēmu un sadarbspējas informācijas sistēmas noteikumi" 5.punktā noteiktajam, reģistrēt VIRSIS arī informācijas resursu, kurš tiek apstrādāts Bezdarbnieku uzskaites un reģistrēto vakanču informācijas sistēmā.
Piedāvātā redakcija
-
	Ņemts vērā
Informācijas resursu, kurš tiek apstrādāts Bezdarbnieku uzskaites un reģistrēto vakanču informācijas sistēmā tiks reģistrēts VIRSIS.
	Anotācija (ex-ante)
1. Tiesību akta projekta izstrādes nepieciešamība

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 07.01.2026.)
Lūdzam precizēt anotācijas 1.3.sadaļā norādīto informāciju, ka ar noteikumu projektu paredzēts precizēt spēkā esošo noteikumu 12.3.apakšpunktu, jo noteikumu projekta 1.10.apakšpunkts paredz izdarīt grozījumu spēkā esošo noteikumu 12.12.apakšpunktā.
Piedāvātā redakcija
-
	Ņemts vērā
Precizēta Noteikumu projekta anotācijas 1.3. sadaļa.
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 07.01.2026.)
Ņemot vērā, ka atbilstoši noteikumu projekta 1.5.apakšpunktam paredzēts svītrot spēkā esošo noteikumu 5.4.apakšpunktu, lūdzam attiecīgi papildināt anotācijas 1.3.sadaļu, kā arī par lūgums papildināt ar pamatojumu noteikumu projekta 2.punktam.
 
Piedāvātā redakcija
-
	Ņemts vērā
Papildināta anotācijas 1.3. sadaļa un precizēts Noteikumu projekta 2. punkts (stāsies spēkā 2026. gada 1. aprīlī atbilstoši likumam "Grozījumi Bezdarbnieku un darba meklētāju atbalsta likumā"),
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (FM - 07.01.2026.)
Lūdzam papildināt anotācijas 7.sadaļu ar institūcijām, kas nodrošinās projekta izpildi (Ministru kabineta 2021.gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 15. punkts nosaka, ka visiem projektiem aizpilda šo noteikumu 14.1., 14.2., 14.6. un 14.7. apakšpunktā minēto anotācijas sadaļu).
Piedāvātā redakcija
-
	Ņemts vērā
Papildināta Noteikumu projekta anotācijas 7. sadaļa.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	8.
	Noteikumu konsolidētā versija
2.2. bezdarbnieku reģistrēšanu un uzskaiti;
	Priekšlikums (TM - 08.01.2026.)
Ņemot vērā to, ka projekta 1.2., 1.3., 1.4., 1.6., 1.7. un 1.8. apakšpunktā ietvertie Noteikumu grozījumi izriet no likumprojekta, kas ir pieņemts Saeimā 2025. gada 11. decembrī 2. lasījumā, aicinām virzīt projektu izskatīšanai Ministru kabinetā tikai pēc likumprojekta pieņemšanas Saeimā 3. lasījumā.
Piedāvātā redakcija
-
	Ņemts vērā
Likumprojekts "Grozījumi Bezdarbnieku un darba meklētāju atbalsta likumā" pieņemts Saeimā 3. lasījumā 2026. gada 22. janvārī.
	Noteikumu konsolidētā versija
2.2. bezdarbnieku reģistrēšanu un uzskaiti;

	9.
	Noteikumu konsolidētā versija
17. Informācijas sistēmā uzkrātos personas datus glabā 10 gadus no bezdarbnieka vai darba meklētāja statusa zaudēšanas dienas, bezdarba riskam pakļautās personas dalības pabeigšanas preventīvajā bezdarba samazināšanas pasākumā vai piecus gadus no šo noteikumu 3.1. apakšpunktā minētās personas autentifikācijas informācijas sistēmā. Datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā.
	Priekšlikums (DVI - 12.01.2026.)
Anotācijas 8.1.13. apakšpunktā attiecībā uz datu glabāšanu ir norāde, ka datu glabāšanas termiņu skatīt MK noteikumu 17.punktā. Lūdzam papildināt anotāciju ar informāciju, cik ilgi dati tiek glabāti datu arhīvā, kā arī norādīt, kādā formātā šie dati tiek glabāti arhīvā, piemēram, anonimizētā vai citā veidā. Vēršam uzmanību, ka pašreizējā MK noteikumu 17.punkta redakcija formulēta tā, ka arhīvā personas datu glabāšanai nav noteikts termiņš, līdz ar to šos datus var glabāt arī mūžīgi, kas, savukārt, neatbilst Datu regulas 5. panta 1. punkta e) apakšpunktā nostiprinātajam datu glabāšanas termiņa ierobežojuma principam, jo datus ir nepieciešams glabāt tikai tik ilgi, cik tas nepieciešams šo datu apstrādes nolūka sasniegšanai. Tāpēc aicinām izvērtēt iespēju veikt grozījumus arī MK noteikumu 17.punktā, precizējot šī punkta redakciju atbilstoši Datu regulas prasībām.
Piedāvātā redakcija
-
	Ņemts vērā
Papildināta Noteikumu 17. punkta redakcija, norādot, ka datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā, lai nodrošinātu personas atbilstības pārbaudi dalībai Aģentūras organizētajos pasākumos.
 Ar skaidrojumu papildināta Noteikumu projekta anotācijas 1.3. sadaļa. 
	Noteikumu konsolidētā versija
17. Informācijas sistēmā uzkrātos personas datus glabā 10 gadus no bezdarbnieka vai darba meklētāja statusa zaudēšanas dienas, bezdarba riskam pakļautās personas dalības pabeigšanas preventīvajā bezdarba samazināšanas pasākumā vai piecus gadus no šo noteikumu 3.1. apakšpunktā minētās personas autentifikācijas informācijas sistēmā. Datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā, lai nodrošinātu personas atbilstības pārbaudi dalībai aģentūras organizētajos pasākumos.”



